**Pakuotės lapelis: informacija vartotojui**

**UGNIAŽOLIŲ ŽOLĖ ŠVF vaistažolių arbata**

Ugniažolių žolė

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra UGNIAŽOLIŲ ŽOLĖ ŠVF ir kam ji vartojama

2. Kas žinotina prieš vartojant UGNIAŽOLIŲ ŽOLĖ ŠVF

3. Kaip vartoti UGNIAŽOLIŲ ŽOLĖ ŠVF

4. Galimas šalutinis poveikis

5. Kaip laikyti UGNIAŽOLIŲ ŽOLĖ ŠVF

6. Pakuotės turinys ir kita informacija

1. **Kas yra UGNIAŽOLIŲ ŽOLĖ ŠVF ir kam ji vartojama**

UGNIAŽOLIŲ ŽOLĖ ŠVF vaistažolių arbatos sudėtyje yra ugniažolių žolės.

UGNIAŽOLIŲ ŽOLĖ ŠVF vaistažolių arbata yra tradicinis augalinis vaistinis preparatas, skirtas palengvinti virškinimo sutrikimui.

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

## 2. Kas žinotina prieš vartojant UGNIAŽOLIŲ ŽOLĖ ŠVF

### UGNIAŽOLIŲ ŽOLĖ ŠVF vartoti negalima:

* jeigu yra alergija ugniažolėms;
* jeigu yra tulžies takų nepraeinamumas arba tulžies takų ir pūslės akmenligė.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti UGNIAŽOLIŲ ŽOLĖ ŠVF .

Tai ypač svarbu, jeigu yra alergija aguoninių šeimos augalams.

**Vaikams**

Duomenų apie šio vaisto saugumą vaikams nepakanka, todėl jo nerekomenduojama vartoti jaunesniems nei 12 metų vaikams.

**Kiti vaistai ir UGNIAŽOLIŲ ŽOLĖ ŠVF**

UGNIAŽOLIŲ ŽOLĖ ŠVF vaistažolių arbata kitų vaistų vartojimui įtakos neturi.

**UGNIAŽOLIŲ ŽOLĖ ŠVF vartojimas su maistu ir gėrimais**

Nėra jokių duomenų apie ugniažolių žolės sąveiką su maistu ir gėrimais.

### Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

UGNIAŽOLIŲ ŽOLĖ ŠVF nerekomenduojama vartoti nėščioms ir žindančioms moterims.

**Vairavimas ir mechanizmų valdymas**

UGNIAŽOLIŲ ŽOLĖ ŠVF vaistažolių arbata, vartojama rekomenduojamomis dozėmis, gebėjimo vairuoti ir valdyti mechanizmus neturėtų veikti.

## 3. Kaip vartoti UGNIAŽOLIŲ ŽOLĖ ŠVF

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

*Vandeninio užpilo ruošimas*

Vieną arbatinį šaukštelį vaistažolių arbatos užpilkite 150 ml verdančio vandens, sandariai uždenkite, po 10 ‑ 15 minučių nukoškite, išmirkusias vaistažoles išspauskite ir išmeskite.

*Rekomenduojama dozė ir vartojimas*

Gerkite užpilą 2 – 3 kartus per dieną, nesaldintą, 15 minučių prieš valgį. Paskutinį kartą užpilo gerkite prieš miegą.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Jei vaisto vartojimas neveiksmingas arba sukelia šalutinį poveikį, nepaminėtą ant pakuotės ar pakuotės lapelyje, būtina pasitarti su gydytoju arba vaistininku

**Pamiršus pavartoti UGNIAŽOLIŲ ŽOLĖ ŠVF**

Pamiršus išgerti vaisto, praleiskite pamirštą dozę, vėliau gerkite kaip įprasta. Negalima vartoti dvigubos dozės norint kompensuoti praleistą dozę.

## 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Iki šiol nėra gauta duomenų apie UGNIAŽOLIŲ ŽOLĖ ŠVF sukeliamą šalutinį poveikį.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

## 5. Kaip laikyti UGNIAŽOLIŲ ŽOLĖ ŠVF

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir maišelio po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Laikyti ne aukštesnėje kaip 25 °C temperatūroje.

Maišelį laikyti išorinėje dėžutėje, kad vaistas būtų apsaugotas nuo šviesos ir drėgmės.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

**UGNIAŽOLIŲ ŽOLĖ ŠVF sudėtis**

- Veiklioji medžiaga yra ugniažolių žolė. Viename grame vaistažolių arbatos yra 1 g *Chelidonium majus* L.*,* herba (ugniažolių žolės).

- Pagalbinių medžiagų nėra.

**UGNIAŽOLIŲ ŽOLĖ ŠVF išvaizda ir kiekis pakuotėje**

Įvairaus dydžio šviesiai žalios spalvos lapų, lapkočių, stiebų ir geltonos spalvos žiedų gabalėlių mišinys.

Popierinis maišelis, kuriame yra 50 g arbatos. Kartoninėje dėžutėje yra vienas maišelis.

**Registruotojas ir gamintojas**

UAB Švenčionių vaistažolės

Adutiškio g. 3/4

LT – 18110 Švenčionys

Lietuva

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB Švenčionių vaistažolės

Adutiškio g. 3/4

LT – 18110 Švenčionys

Lietuva

Tel./faksas: +370 387 66470

**Šis pakuotės lapelis paskutinį kartą peržiūrėtas 2016-04-20**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>